ประวัติ กระเป๋า Hermès
เพราะอะไรกระเป๋า Hermès ถึงมีราคาแพงกว่ากระเป๋าแบรนด์อื่น เรื่องนี้มีความเป็นมาที่น่าสนใจ ลงทุนแมนจะเล่าให้ฟัง
11 เม.ย. 2561

.hermes {
font-family: 'Tahoma';
font-size: 17px;
}
ประวัติ กระเป๋า Hermès / โดย ลงทุนแมน
เพราะอะไรกระเป๋า Hermès
ถึงมีราคาแพงกว่ากระเป๋าแบรนด์อื่น
เรื่องนี้มีความเป็นมาที่น่าสนใจ
ลงทุนแมนจะเล่าให้ฟัง
บริษัท Hermès International S.A. ได้ก่อตั้งขึ้นในปี 1837 โดย Thierry Hermès ซึ่งเป็นลูกครึ่งเยอรมันที่ได้ย้ายเข้ามาอยู่ในฝรั่งเศส
แรกเริ่มบริษัทได้ทำธุรกิจเกี่ยวกับการผลิตอานม้า สำหรับขุนนางยุโรปในสมัยนั้น ซึ่งประสบความสำเร็จและได้รับรางวัลต่างๆมากมาย
ในปี 1880 คุณ Thierry ได้ส่งกิจการต่อให้กับลูกชายของเขา Charles-Émile ซึ่งภายหลังการได้รับมอบกิจการ และปรับธุรกิจเป็นขายปลีก
กิจการได้เติบโตและขยายไปยังหลายทวีปทั่วโลก
ในปี 1900 Charles-Émile ได้เริ่มการทำกระเป๋าสำหรับคนขี่ม้าขาย เพื่อเป็นที่เก็บอานม้าในสมัยนั้น
หลังจากนั้น เขาก็ได้ส่งมอบธุรกิจต่อให้ลูกชายของเขาทั้ง 2 คน Adolphe และ Émile-Maurice
ปี 1914 Émile-Maurice ได้เริ่มมีการนำซิปมาใช้ในเครื่องหนังและเสื้อผ้าซึ่งถือว่าไม่เคยมีมาก่อนในฝรั่งเศส
อีก 6 ปีให้หลังเขายังได้เปิดธุรกิจใหม่ให้กับ Hermès มากมาย เช่น เครื่องประดับ เสื้อผ้า และกระเป๋าถือสำหรับผู้หญิง
ปี 1935 Hermès ได้ออกสินค้าที่เป็นสิ่งที่น่าจดจำมากที่สุดคือ “Sac a depeches bag” หรือที่เรารู้จักกันในชื่อ “Kelly bag”
2 ปีถัดมา สินค้าที่เราชื่นชอบกัน ของ Hermès ก็ได้ออกมานั่นคือ ผ้าพันคอนั่นเอง
ผ้าพันคอของ Hermès เป็นที่นิยมในหมู่คนดังสมัยนั้นมาก อย่าง Jacqueline Kennedy ภรรยาของประธานาธิบดีสหรัฐอเมริกา John F. Kennedy ที่โด่งดัง ก็ใช้ผ้าพันคอของ Hermès เช่นกัน
ปี 1956 นักแสดง Hollywood ชื่อดัง Grace Kelly ซึ่งเป็นเจ้าหญิงแห่งโมนาโกได้ถือกระเป๋า Sac a depeches bag บังพระอุทร (ท้อง) ของพระองค์ซึ่งทรงพระครรภ์อยู่
เมื่อภาพนี้ได้หลุดออกไปทำให้กระเป๋าเป็นที่ต้องการของผู้หญิงในสมัยนั้นมาก
ที่มาของชื่อ Kelly bag ก็มาจากชื่อ Grace Kelly นี่เอง
ปี 1981 กระเป๋า Birkin ของ Hermès ได้เปิดตัวเป็นครั้งแรกโดยเหตุเกิดจาก
Jean-Louis Dumas (ฌอง หลุยส์ ดูมาร์) CEO ของ Hermès ได้มีโอกาสพูดคุยกับนักแสดงสาว Jane Birkin ในขณะที่เดินทาง จนทำให้เกิดไอเดียในการทำกระเป๋าชนิดนี้ขึ้นมา
ซึ่งที่มาของ Birkin ก็มาจากชื่อของ Jane Birkin นั่นเอง
หลายปีต่อมา Hermès ได้ขยายสาขาออกนอกประเทศมากขึ้นเรื่อยๆอย่างที่เราเห็นในปัจจุบัน
ส่วนในเรื่องของความนิยมกระเป๋า Hermès ก็ยังเป็นที่ชื่นชอบไม่แพ้ในสมัยก่อนเช่นกัน
บริษัท Hermès International S.A.
ปี ค.ศ. 2015 รายได้ 1.9 แสนล้านบาท กำไร 3.7 หมื่นล้านบาท
ปี ค.ศ. 2016 รายได้ 2.0 แสนล้านบาท กำไร 4.2 หมื่นล้านบาท
ปี ค.ศ. 2017 รายได้ 2.1 แสนล้านบาท กำไร 4.7 หมื่นล้านบาท
บริษัทมีการเติบโตอย่างสม่ำเสมอประมาณปีละ 15% ตลอด 10 ปีที่ผ่านมา
ปัจจุบัน มีมูลค่าบริษัทอยู่ที่ 1.9 ล้านล้านบาท มากกว่าบริษัทที่ใหญ่ที่สุดในประเทศไทยซึ่งก็คือ
ปตท. ที่มีมูลค่าบริษัทอยู่ที่ 1.6 ล้านล้านบาท
เพราะอะไร Hermès ถึงเติบโตและมีกำไรมากขนาดนี้
สมัยก่อน Hermès ใช้กันเฉพาะในพวกขุนนางและไม่ได้มีการโปรโมตแบรนด์มากนัก จึงทำให้กลายเป็นว่าสินค้าของ Hermès จะมีลักษณะเป็นเอ็กคลูซีฟเฉพาะกลุ่มคนรวยเท่านั้น
เมื่อกิจการดำเนินมาเรื่อยๆ แนวทางนี้ก็ยังเป็นแบบเดิมจนถึงปัจจุบัน รวมถึงการที่กระเป๋ามีจำนวนจำกัดในการผลิตต่อปี จึงยิ่งทำให้มีมูลค่าเพิ่มขึ้นไปอีก
สิ่งที่น่าตกใจมากกว่านั้น คือ
ปกติสินค้าหลายๆอย่างเมื่อเก็บไว้แล้ว มักจะตกรุ่นทำให้ราคาค่อยๆลดลง
แต่กระเป๋า Hermès กลับตรงกันข้ามกับสินค้าชนิดอื่นๆ พบว่าการลงทุนในกระเป๋ากลับให้ผลตอบแทนไม่แพ้ ทองคำหรือหุ้น ตลอดระยะเวลา 35 ปีที่ผ่านมา
ในการทำธุรกิจ
หลายๆครั้งการขายให้ได้จำนวนที่มาก ไม่ได้แปลว่าเราจะได้มูลค่าที่มากเสมอไป
จะดีกว่าไหม ถ้าเราขายน้อยชิ้น แต่สร้างมูลค่าได้มากกว่าเหมือนอย่าง Hermès
ปิดท้ายด้วยคำถามน่าสนใจว่า
รู้ไหมกระเป๋า Birkin ที่แพงที่สุดของ Hermès ราคาเท่าไหร่
Hermès Birkin สี Himalaya Niloticus Crocodile ถูกขายไปในราคาประมาณ 10 ล้านบาทเท่านั้นเอง..
----------------------
<ad> Hermès ขายกระเป๋า ลงทุนแมนขายหนังสือ หาซื้อได้ที่ร้านหนังสือชั้นนำทั่วประเทศ หรือติดตามได้ฟรีที่ แอป blockdit 
, 
, 
, 
, 
 โดยค้นหา ไอดีชื่อ longtunman ในแพลตฟอร์มนั้น
----------------------
Reference
-
-
-
-
-